Net nog 'n paar gedagtes | Die gedagtes van 'n amper-verengelsde Afrikaner |||||| Just a few thoughts (Afrikaans & Engels) | Bladsy 2
Die mooiste sprokie is die een in jou drome
Posted on Oktober 13, 2016 by Maree Clarkson
Ink skets en waterverf – Maree Clarkson
Drome het ook asem en trane en marteling, en die aanraking van blydskap; hulle lê swaar op ons gedagtes later, maar maak ons arbeid ook wel ligter; Hulle verdeel ons aandag, word deel van ons, soos die tyd self, en doen hul voor as boodskappers van die ewigheid.
— Vertaal vanaf Lord Byron
Posted in gedagtes, inspirasie	Tagged die mooiste sprokie, drome, inspirasie, vrou met hoed
Posted in afrikaanse blog, gedagtes	Tagged my ongewing, my plekkie, tarlton
Posted on Oktober 9, 2016 by Maree Clarkson
'Goodbye…' – W&N watercolour on Bockingford 300gsm – Maree Clarkson
I wish I had invented blue jeans: the most spectacular, the most practical, the most relaxed and nonchalant. They have expression, modesty, sex appeal, simplicity – all I hope for in my clothes.
Posted in thoughts	Tagged girl in blue jeans, watercolour painting
Posted on Oktober 7, 2016 by Maree Clarkson
In een van die boeke wat ek onlangs gelees het, A-Z van Seks, sê Elmari Craig seksuoloog, huweliksberader en skrywer van die boek,
"God het seks aan ons gegee om binne die veilige ruimte wat die huwelik skep, te geniet. 'n Gesonde seksuele verhouding is die diepste vorm van kommunikasie tussen twee mense wat mekaar intens liefhet en trou aan mekaar belowe het. Dit skep geborgenheid, intimiteit en nabyheid. Dit is die sement wat jou huwelik beskerm. 'n Gesonde seksuele verhouding is as't ware geestelike oorlogvoering vir jou huwelik. Ek glo dat God juis vir ons die seksuele kant van menswees gegee het – nie net vir prokreasie nie, maar ook vir rekreasie, vir die lekker! – om ons liefde vir mekaar te vier en te versterk."
Hoewel baie getroude vroue seks binne die huwelik geniet, is daar tog baie skuldgevoelens en wanopvattings wanneer getroude seks ter sprake is. "God het ons as seksuele wesens geskape," verduidelik Elmari. "Ons word so gebore en bly seksuele wesens tot die dag dat ons sterf. Seks is deel van die lewe. Ons word baie onskuldig gebore en mettertyd leer ons om ons seksuele gevoelens te onderdruk – soveel so dat dit selfs moeilik word om oor seks te praat. Baie mans en vroue het min, geen of 'n negatiewe seksuele opvoeding gekry. Ons word geïnhibeerd en seksualiteit word 'n baie private aangeleentheid, veral met ons Afrikaanse, Calvinistiese agtergrond. Vir meer as 2000 jaar word persepsies oor seksualiteit ook deur godsdiens gevorm, soos byvoorbeeld dat seks sonde is, dat dit nie iets is om te geniet nie en dat dit 'n plig eerder as 'n plesier moet wees."
Elmari ontbloot die drie grootste seksmites wat getroudes steeds glo: "Baie paartjies glo seks is vervelig, dat vrouens nie van seks hou nie – veral nie om te eksperimenteer nie – en dat seks op 'n sekere ouderdom nie meer belangrik of reg is nie. 'n Vrou kan selfs ná jare se getroude lewe haar man in die slaapkamer verower as sy met hom WIL seks hê en dit saam met hom GENIET. Wees oop vir nuwe dinge, probeer af en toe iets nuuts – al is dit dieselfde ding op 'n ander manier – en onthou om te lag. Humor in die slaapkamer is kosbaar en essensieel."
JOU SEKSUELE SIKLUS
"Die goue reël vir die slaapkamer is dat enigiets binne die seksuele verhouding goed en reg is mits albei daartoe instem, gemaklik daarmee is en dit niemand emosioneel of fisiek skade berokken nie," sê Elmari. Hier is wat jy in die verskillende fases van jou lewe te wagte kan wees:
Seks in jou 20's …
HOE DIT IS: "Jy en jou maat is in die ontdekkingsfase. Seksualiteit is 'n proses om jou liggaam en behoeftes, sowel as die van jou maat, te leer ken."
WAT IS NORMAAL: "Mans piek seksueel in hulle vroeë twintigs, maar vroue eers in hulle vroeë dertigs. In hierdie lewensfase waar alles nog opwindend is, het julle dalk meer gereeld seks as in die later jare."
ALGEMENE PROBLEME: "'n Gebrek aan seksuele begeerte is algemeen by vroue aangesien hulle hul seksdrang lank onderdruk het en dit ná die troue weer moet optower. Paartjies kan ook 'n verskil in seksdrang ervaar terwyl sommige mans voortydige ejakulasie ondervind. Vaginismes, waar die kringspiere van die vagina só saamtrek dat penetrasie onmoontlik is, word gewoonlik ook in hierdie fase gediagnoseer. Spreek 'n seksuoloog aangesien al hierdie probleme oplossings het."
GROOTSTE UITDAGING: "Omdat seks 'n nuwe ervaring vir albei van julle is, is die grootste uitdaging om met mekaar te praat en gemaklik te raak met jou eie en jou maat se seksualiteit. Aanvaar seks as 'n Godgegewe gawe."
DIE PLUSPUNT: "Julle is jonk en jeukerig en het krag vir allerhande nuwe dinge. Maak die beste van hierdie lewensfase waartydens julle net op mekaar ingestel hoef te wees."
Seks in jou 30's …
HOE DIT IS: "Gewoonlik het dié lewensfase baie uitdagings soos loopbaaneise, swangerskap en pienkvoete. Slapelose nagte en borsvoeding is dikwels nie bevorderlik vir erotiese gedagtes nie. Dit is egter ook in hierdie fase waar die vrou gewoonlik haar seksuele piek bereik en sy uiteindelik met haarself en haar behoeftes kan vrede maak."
WAT IS NORMAAL: "'n Fokus op die kwaliteit van die seksuele aktiwiteit eerder as die kwantiteit van seks is hier baie belangrik. In hierdie fase is die fokuspunt wedersydse behoeftebevrediging."
ALGEMENE PROBLEME: "Soms kan 'n gebrek aan seksuele begeerte in hierdie fase ontwikkel weens die eise van die lewe, 'n gebrek aan emosionele intimiteit in die huwelik of onopgeloste konflik of gevoelens wat oor tyd opgebou het. Al hoe meer mans in hulle dertigerjare begin ook erektiele disfunksie ervaar weens hulle besige lewenstyle of erge spanning."
GROOTSTE UITDAGING: "Stres en tydsbestuur vir emosionele en fisieke intimiteit is in hierdie fase die groot sondebok. Bly fokus op jou huwelik en jou huweliksmaat as eerste prioriteit, dan julle kinders en dan jou werk."
DIE PLUSPUNT: "Jy het die insig om met jouself vrede te maak. Jy en jou maat ken julle seksuele behoeftes en kan nou openlik daaroor kommunikeer. Geniet dit!"
Seks in jou 40's …
HOE DIT IS: "Jy en jou maat kan nou net julleself wees. Jy het die wysheid om te weet dat niks perfek is nie. Jy kan gemaklik wees en van al jou inhibisies ontslae raak. Jou seksualiteit kan blom aangesien julle waarskynlik nou meer tyd het en die kinders meer onafhanklik is."
WAT IS NORMAAL: "Jou estrogeenvlak mag begin daal en jy kan peri-menopousale simptome soos warm gloede, ongereelde maandstondes of vaginale droogheid begin ervaar. Hou dus altyd 'n smeermiddel byderhand. Jou man het waarskynlik langer en meer direkte stimulasie van sy penis nodig en het ook 'n langer refraktoriese fase (die tyd wat dit neem om weer 'n ereksie te kry)."
ALGEMENE PROBLEME: "Vaginale droogheid is in hierdie fase 'n algemene probleem en mans kan ook met erektiele disfunksie begin sukkel."
GROOTSTE UITDAGING: "Dis baie belangrik om met jou veranderende lyf vrede te maak en mekaar op 'n nuwe vlak seksueel te ontdek. Al speel julle reeds jare lank die spel van die liefde, moet julle probeer om dit opwindend, vars en nuut te hou."
DIE PLUSPUNT: "Julle ken julle eie en mekaar se liggame en behoort nou gemaklik oor die seksuele te kan kommunikeer. Geniet die voordeel van tyd!" – Elmari Craig
(Ek wonder nou eintlik net wat het geword van seks in die 60's…)
TIEN KENMERKE VAN 'N SEKSGODIN
'n Seksgodin …
is altyd smeulend en sexy, al pas sy nie in 'n nommer 32 nie! Sy het selfvertroue, is gemaklik met haar eie liggaam en vrygewig met haar seksualiteit.
is die cheerleader wat haar man soos 'n kampioen-minnaar laat voel.
weet hoe om vir wonderlike seks te beplan en daarvoor tyd te maak.
laat haar man weet hoe baie sy hom en sy lyf geniet.
weet hoe om haarself, die kamer en die oomblik soos 'n persent 'toe te draai'.
maak die slaapkamer 'n sensuele koninkryk – dit is nie die plek vir vuil wasgoed en kinderspeelgoed nie!
is bereid om nuwe dinge te probeer en soms te eksperimenteer. Sy is altyd opwindend, vol verrassings en bereid om van haar inhibisies te vergeet.
weet hoe om haar man seksueel te bevredig. Sy sorg dat sy die regte inligting kry om haar seksuele vaardighede te verbeter en luister na haar man se behoeftes.
gee soms net aan haar sensuele behoeftes oor en oorrompel haar man op 'n tyd en plek waar hy dit die minste verwag.
weet hoe om die beste te maak van die feit dat mans visueel ingestel is. Sy doen moeite met higiëne, sensuele onderklere en klere en is soms onvoorspelbaar – ook in hoe sy lyk en aantrek.
WENKE VIR VA-VA-WOEMA!
Bedien allerhande verleidelike eetgoed in die slaapkamer en voer dit vir jou minnaar – 'n sjokoladefontein of vrugte werk baie goed.
Loop 'n bietjie braloos met net 'n dun T-hempie aan rond wanneer julle weer alleen by die huis is.
Hou 'n modeparade vir jou man en modelleer 'n paar nuwe sexy items vir hom (al is die kanse goed dat jy dit net vir 'n klein rukkie gaan aanhê!).
Verander julle bad in 'n luukse spa met allerhande bederfgoed soos olies, smeermiddels en kerse. Wees ook kreatief met die 'dienste' wat by die spa jy aan jou man lewer.
Gee 'n gewone romantiese afspraak nuwe oemf deur 'n spesiale tema daaraan te koppel. Hou 'n Franse aand en bedien net Franse cuisine. Vir poeding oefen julle dan French kissing.
Gebruik die ontmoet-my-tegniek. Los 'n boodskap op jou man se foon of nooi hom per e-pos om jou iewers te ontmoet. Los vir hom verleidelike instruksies soos: "Ontmoet my om 18:00 by die Sheraton-hotel se ingangsportaal. Onthou jou tandeborsel."
Gebruik jou rooiste lipstiffie om vir hom 'n boodskap op die spieël te skryf, byvoorbeeld: "Môre mnr. Sexy! Kom ons gaan laai die kinders vanaand vroeg by jou ouers af … ek het 'n opwindende plan vir die aand. xxx"
Gee hom die oggend 'n energiestafie saam werk toe. Sit 'n nota daarby om hom in te lig dat hy die energie vir vanaand gaan nodig kry.
Sê vir jou man jy het iewers parfuum aan jou gespuit en dat hy jou moet help om dit op te spoor.
Begroot om elke maand 'n sekere bedrag op julle sekslewe te spandeer. Koop items soos luukse lakens, lingerie of gebruik dit vir 'n aandjie of naweke saam weg.
Ek wens almal 'n vreugdevolle en seksie naweek toe!
Posted in afrikaanse blog	Tagged laat jou slaapkamer weer stoom, seks, seks wenke, seksgodin, seksie
Posted on Oktober 5, 2016 by Maree Clarkson
Posted in thoughts	Tagged gift, inspirasie
Dankverklaring – Dankbaar vir my familie
Posted on Oktober 3, 2016 by Maree Clarkson
Ek is dankbaar vir my wonderlike familie; vir 'n wederhelf wat my lief het en vir wonderlike kinders.